Jou dasversameling van egte leer – Maroela Media se Koöperasie
Tuis › Jou dasversameling van egte leer
Soms wil jy mos vir jouself opstêrs hou. Dis wanneer jy jou baas Maandagoggend vroeg moet sien of daai dag wanneer jy jou eie onderneming se deure oopmaak. Dis wanneer jy fênsie moet lyk vir jou matriekafskeid, troue, tien jaar-skoolreünie, ouma se 70ste verjaarsdag of wanneer jy uiteindelik die meisie ontmoet met wie jy al lank op daai aanlyn afspraak-app gesels.
Dis wanneer dié dasversameling handig te pas kom om jou uitrusting af te rond. Elke das is boonop van egte leer gemaak om te wys dat jy nie skrikkerig is om modieus of modern te lyk nie – selfs al klop die Karoo in jou are en druk jy nog soms 'n kam in jou kous.
Kies 'n slanke hangdas wat perfek is vir werk, kerk of 'n romantiese aandjie uit, of 'n sjarmante strikdas wat ekstra spesiaal is vir ekstra spesiale geleenthede.
Die das en strikdas is handgemaak en verwerk van die hoogste kwaliteit leer om te verseker dat jy nog baie jare lank fênsie gaan lyk. Kies tussen donker- of ligtebruin leer, of kry sommer albei en weet jy het altyd 'n das wat netjies pas.